Samfundet De Nio er et svensk litterært akademi med ni medlemmer, som stiftedes den 14. februar 1913 i Stockholm i overensstemmelse med Lotten von Kræmers testamente af 2. juni 1910. Samfundets formål er at fremme skønlitteratur, freds- og kvindespørgsmål. Medlemmerne af De nio vælges på livstid, men kan til forskel fra det Svenske Akademis medlemmer vælge at fratræde. Fire stole er reserveret for kvinder og fire for mænd. Samfundet ledes af en formand, siden 1988 har Inge Jonsson haft posten. Nr. 1 er formandsstolen og indehaves på skift af en mand og en kvinde.  Samfundets publikationer Samfundet udgav 1916–1925 og 1930 årsbogen Vår Tid og udgiver siden 1938 Svensk litteraturtidskrift. Siden 2003 udgiver man også Samfundet De Nios Litterære kalender.  Vinderliste Liste over alle vindere